מה צריך לקרות כדי שייווצר הריון לאחר יחסי מין?
הזרע צריך לשחות במעלה הנרתיק,
דרך פתח צוואר הרחם,
מעלה אל הרחם,
ולתוך אחת משתי החצוצרות.
אם נמצאת בחצוצרה ביצית ששוחררה בביוץ החודשי,
תא זרע אחד יכול להפרות אותה.
אמצעי מניעה נועדו למנוע את התהליך הזה,
והם פועלים בשלוש דרכים בסיסיות.
הם חוסמים את הזרע,
מנטרלים את הזרע לפני שהוא מגיע לרחם,
או מדכאים את הביוץ.
החסימה היא הכי פשוטה.
קונדומים זכריים ונקביים מונעים מהזרע לבוא במגע
עם חלל הנרתיק.
זו גם הסיבה לכך שבניגוד לאמצעי מניעה אחרים,
הקונדום יכול גם למנוע העברה של מחלות מין.
מהצד השני, הדיאפרגמה, הכובעון הצווארי והספוג
מכסים את צוואר הרחם וכך חוסמים את הכניסה לרחם.
אמצעי מניעה אלה נקראים לעיתים אמצעים חוסמים,
וניתן להשתמש בהם יחד עם קוטלי זרע,
שהם דוגמא לקטגוריה השנייה – ניטרול.
קוטל זרע הוא כימיקל המשתק והורס זרע.
קוטלי הזרע כיום מגיעים בצורת קצף, קרם, ג'לי, נרות,
ואפילו בצורת קרום שקוף המתמוסס בנרתיק.
ניתן להחדיר את המוצרים האלה ישירות לנרתיק לפני יחסי המין,
או לשלב אותם עם אמצעים חוסמים כמו דיאפרגמה או קונדום,
להגנה נוספת.
הקטגוריה השלישית למניעת הריון
עובדת ע"י דיכוי הבשלת הביצית בשחלה.
אם אין ביצית זמינה בחצוצרה,
לזרע אין את מה להפרות.
אמצעי מניעה הורמונליים,
כולל גלולות, טלאי, זריקת דפו, וטבעת ואגינלית,
משחררים תרכובות סינטטיות שונות של פרוגסטרון ואסטרוגן.
הקוקטייל ההורמונלי הזה מדכא ביוץ,
ומשאיר את הביצית הלא בשלה שמורה ומבודדת בשחלה.
לפרוגסטרון הסינטטי יש גם טריק חסימה,
הוא הופך את ריר צוואר הרחם לסמיך ודביק, כך שהזרע מתקשה לשחות דרכו.
ישנם אמצעי מניעה אחרים המשתמשים בכמה גישות במקביל.
לדוגמא, כמה התקנים תוך-רחמיים
מכילים הורמונים סינטטיים המדכאים ביוץ.
חלקם כוללים גם נחושת,
שמנטרל את הזרע וגם מקשה על השרשת הביצית ברחם.
חסימה, ניטרול או דיכוי:
האם אסטרטגיה אחת טובה מהאחרת?
ישנם הבדלים, אבל שיקול חשוב הוא נוחות
וקלות השימוש הנכון.
לדוגמא, קונדומים זכריים היו יכולים להיות אפקטיביים ב-98% מהמקרים
אם כולם היו משתמשים בהם כראוי.
זה אומר שאם 100 זוגות היו משתמשים נכונה בקונדומים למשך שנה,
שתי נשים היו נכנסות להריון.
אבל לא כולם משתמשים בהם נכון, אז בפועל הם יעילים רק ב-82% מהמקרים.
שיטות אחרות, כמו גלולות וטלאי יעילות ב-99% מהמקרים
כשמשתמשים בהן נכון.
אבל בפועל זה 91%.
קוטל זרע יעיל רק ב-85% מהמקרים אפילו בשימוש נכון,
וב-71% מהמקרים בלבד בשימוש טיפוסי.
עוד שיקול חשוב בבחירת אמצעי מניעה הוא תופעות הלוואי,
שמשפיעות כמעט באופן בלעדי על נשים, ולא על גברים.
שיטות הורמונליות במיוחד יכולות לגרום לסימפטומים כמו כאבי ראש,
בחילה,
ולחץ דם גבוה,
אבל הם משתנים מאשה לאשה.
לכן שיטות אלה דורשות מרשם רופא.
הבחירה באמצעי מניעה היא בחירה אישית,
ומה שעובד הכי טוב עבורכם כעת, יכול להשתנות בהמשך.
מדענים ממשיכים גם לחקור שיטות חדשות,
כמו גלולה גברית שתימנע ייצור זרע.
בינתיים יש כמה אופציות
לחסימת זרע,
לניטרול זרע,
או לדיכוי ביציות ובידודן.